《食薏苡仁饭索萧子豫少参和韵》
明代·朱诚泳

伊耆知己入图经，佳实如珠性亦灵。绮席芬芳轻黍稷，青囊错落间参苓。

伏波老子曾招谤，吏部先生爱著铭。岂但充肠堪作膳，扶危还许制颓龄。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。